የበጎ አድራጎት ማኅበሩ ከ27 ሺህ ብር በላይ በሆነ ወጪ ለአቅመ አካማ ወገኖች ድጋፍ አደረገ፡፡
ባሕር ዳር፡ ሚያዝያ 08/2012 ዓ.ም (አብመድ) በደሴ ከተማ የሚገኘው የመምህር አካለወልድ የበጎ አድራጎት ማኅበር በአካባቢው ለሚገኙ በዝቅተኛ የኑሮ ደረጃ ላይ ለሚገኙ የኅብረተሰብ ክፍሎች ድጋፍ አድርጓል።የማኅበሩ ሰብሳቢ አቶ ዳዊት ብርሃኑ እንደገለፁት ከማኅበረሰቡ ባሰባሰቡት ገንዘብ ነው ለአቅመ ደካማ ወገኖች የእለት ፍጆታ የምግብ አይነቶችን በመግዛት ያከፋፈሉት፡፡ ማኅበሩ ለአካል ጉዳተኞች፣ አቅመ ደካሞች እና ምንም ገቢ ለሌላቸው ወገኖች ድጋፍ እንደሚያደርግ በመግለጽም ከኮሮና ቫይረስ ወረርሽኝ ስጋት ጋር ተያይዞ ለእነዚህ የኅብረተሰብ ክፍሎች ድጋፍ መስጠቱን አስታውቋል፡፡ አሁን ላይም ከ27 ሺህ ብር በላይ በሆነ ወጪ ድጋፉን ማድረጉን ነው የገለጹትየማህበሩ አባላት የተለያዩ የበጎ አድራጎት ተግባራትን በማከናወን ህብረተሰቡን በቅንነት ማገልገላቸውን አጠናክረው እንደሚቀጥሉም ተገልጿል።ዘጋቢ፡- ጀማል ይማም